Overlord (ranobe)

— so-bin-in rəssamlığı ilə Kuqane Maruyama tərəfindən yazılan ranobe seriyası. Enterbrain tərəfindən çap olunana qədər onlayn şəkildə yayımlanmışdır. 30 iyul 2012-ci ildən bu yana 16 cildi çapdan çıxmışdır. Huqin Miyamanın rəssamlığı ilə Satoşi Oşio, tərəfindən yazılan manqa adaptasiyası 26 noyabr 2014-cü ildən Kadokawa Shoten nəşriyyatının "Comp Ace" jurnalında nəşr olunur. Həm ranobe, həm də manqa Yen Press tərəfindən Şimali Amerika üçün lisenziyalaşdırılmışdır. Madhouse tərəfindən anime serialı adaptasiyası istehsal olunmuş və 7 iyuldan 29 sentyabr 2015-ci ilə kimi yayımlanmışdır. 30 sentyabr 2016-cı ildə OVA seriyası buraxılmışdır. 2017-ci ildə iki hissəli yığma anime filmi adaptasiyası istehsal olunmuşdur. 2018-ci ilin yanvarında anime serialının ikinci mövsümü yayımlanacaq.

 Məzmun 
2126-cı ildə virtual reallıq oyunları böyük populyarlıq əldə edir. Belə məşhur oyunlardan biri də "Yggdrasil" olur. Baş qəhrəman Momonqa "Yggdrasil" oyununda ən güclü gildiyanın — Böyük Nazarik Məzarlığı gildiyasının lideridir. 42 üzvü olan bu gildiya oyunda mümkünsüz hesab edilən uğurlar qazanmış, oyunun ən güclü gildiyası olmuşdur. Zaman ötdükcə "Yggdrasil" populyarlığını itirir və 2138-ci ildə oyunun idarəçiləri oyunu bağlamağa qərar verirlər. Momonqa çox sevdiyi bu oyunun bağlanmasına görə oyunu tərk edəcək son oyunçu olmaq istəyir və oyunun bağlanacağı saata qədər oyunda qalmağa qərar verir. Ən son gildiya üzvünün də oyunu tərk etməsi ilə Momonqa təkbaşına qalır və oyunun bağlanmasını gözləməyə başlayır.

Oyun serverlərinin bağlanarkən oyundan çıxması lazım olan Momonqa bir surprizlə qarşılaşır. Oyundan çıxmaq əvəzinə oyunda ilişib qalır. Bundan əlavə NPC-lərin öz iradələrinə sahib olduğunun, ətrafındakı dünyanın dəyişdiyinin fərqinə varır və bu dünyanı Yeni dünya adlandırır. Beləliklə, bu dünya artıq Momonqanın reallığına çevrilir. Xidmətçilərinin köməyinə də arxalanan Momonqa bu yeni dünyanı fəth etmək qərarına gəlir.

 Dünya 
 Coğrafiya 
Yeni dünyada 3 əsas dövlət var: Re-Estize krallığı, Baharut imperiyası və Sleyn teokratiyası. Re-Estize krallığı Azerlisiya dağlarının qərbində yerləşir, paytaxtı Re-Estize şəhəridir. Baharut ilə sərhədə yaxın yerləşən E-Rantel şəhəri də bu dövlətin tərkibindədir. Baharut imperiyası Azerlisiya dağlarının şərqində yerləşir və paytaxtı Arvintar şəhəridir. Sleyn teokratiyası isə bu iki dövlətin cənubunda yerləşir. Bu üç dövlətdən əlavə Azerlisiya dağlarının şərqində Cırtdanlar krallığı, Re-Estize krallığının cənub-şərqində Müqəddəs Robl krallığı, Baharut krallığının cənubunda Əjdaha krallığı yerləşir. Yerləri dəqiq bilinməyən dövlətlər Böyük Minotavr dövləti, Bədheybətlər ölkəsi, Troll krallığı və Elf ölkəsidir.

Bundan əlavə Yeni dünyada bir neçə coğrafi yer daha ön plana çıxır: Re-Estize krallığı ilə Baharut imperiyası arasında Azerlisiya dağları, Azerlisiya dağlarının cənub qurtaracağında diametri 20 km olan Böyük göl, Böyük gölün cənubunda Kəntənkələ adamlar kəndi, Azerlisiya dağlarının və Böyük gölün cənubunda Tob meşələri, Tob meşələrinin cənubunda Katze düzənlikləri, Sleyn teokratiyası ilə Müqəddəs Robl krallığı arasında Aberion təpələri yerləşir.

 İqtisadiyyat 
Yeni dünyada istifadə olunan əsas pullar mis, gümüş, qızıl və platin pullardır.
Bir mis  Bir gümüş  Bir qızıl  Bir platin 1 mis  10 mis  100 mis  1000 mis 0,1 gümüş  1 gümüş  10 gümüş  100 gümüş 0,01 qızıl  0,1 qızıl  1 qızıl  10 qızıl 0,001 platin  0,01 platin  0,1 platin  1 platin
Yeni dünyadan fərqli olaraq "Yggradsil" oyunçuları pul vahidi kimi ancaq qızıl istifadə edirlər.

 Personajlar 
 Böyük Nazarik Məzarlığı 
 / 
 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime)

 (Drama CD, anime) Yeni dünya 

 (anime)

 (anime)

 (anime)

 (anime)

 (anime)

 (anime)

 (anime)

 (Drama CD, anime)

 (Drama CD, anime)

 (Drama CD, anime)

 (anime)

 Qaranlığın qılıncları 

 (anime)

 (anime)

 (anime)

 (anime)

 Media 
 Manqa 
Huqin Miyamanın rəssamlığı ilə Satoşi Oşio tərəfindən yazılan manqa adaptasiyası 26 noyabr 2014-cü ildən Kadokawa Shoten nəşriyyatının "Comp Ace" jurnalında nəşr olunur. Kadokawa Shoten indiyə qədər manqanın 18 cildini buraxmışdır. İlk cildi 16 iyun 2015-ci ildə buraxılmışdır. Yen Press manqanı Şimali Amerika üçün lisenziyalaşdırmış və ilk cildi 28 iyun 2016-cı ildə buraxmışdır.

 Anime 
Madhouse studiyası tərəfindən istehsal olunmuş 13 seriyalıq anime serialı 7 iyuldan 29 sentyabr 2015-ci ilə kimi yayımlanmışdır. Animenin açılış mahnısı OxT tərəfindən ifa olunmuş "Clattanoia", bağlanış mahnısı isə Myth & Roid tərəfindən ifa olunan "L.L.L." mahnısı olmuşdur. Anime serialı ranobenin 1-3-cü cildlərinin adaptasiyasıdır.

Studio Puyukai tərəfindən  adlı xüsusi mini-anime serialı istehsal olunmuş və Media Factory tərəfindən yayımlanmışdır.

Ranobe seriyasının 11-ci cildinin məhdud nəşrinə OVA seriyasının daxil edilmiş və 30 sentyabr 2016-cı ildə buraxılmışdır.

11-ci cild vasitəsilə yığma anime filmi adaptasiyası anons edilmişdir.  adlı ilk film 25 fevral 2017-ci ildə,  adlı ikinci film isə 11 mart 2017-ci ildə buraxılmışdır. Hər iki filmin açılış mahnısı Myth & Roid tərəfindən ifa olunmuşdur.

Anime serialının ikinci mövsümü 9 yanvar 2018-ci ildə yayımlanmağa başlanacaq. İkinci mövsümün açılış mahnısı OxT tərəfindən ifa olunan "Go Cry Go" mahnısı, bağlanış mahnısı isə Myth & Roid tərəfindən ifa olunan "Hydra" mahnısıdır.

 Seriya siyahısı 
 № Başlıq Yayım tarixi İst.

 Qəbul 
2015-ci ilin iyununda — anime və manqa yayımlanmazdan qabaq ranobe seriyasının 8 cildinin 600 min nüsxəsi dövriyyədə idi. 2015-ci ilin avqustuna qədər ranobe və manqa seriyalarının ümumi nüsxələrinin sayı 1 milyon olmuşdur. 4 avqustda ranobenin yenidən çap olunacaq 600 min nüsxəsi anons edilmişdir. 20 avqust 2015-ci ildə ranobenin cild sayı 9-a, manqanın cild sayı 2-yə çatmışdır və ümumi nüsxələrinin sayı 1,5 milyonu ötmüşdür. 18 sentyabr 2015-ci ildə bu rəqəm 2 milyona çatmışdır. "Overlord" 2015-ci ilin ən yaxşı satan ranobelərindən biri olmuşdur.

 İstinadlar 

 Xarici keçidlər 



Kateqoriya:2014-cü ilin manqaları
Kateqoriya:2015-ci ilin anime serialları
Kateqoriya:2018-ci ilin anime serialları
Kateqoriya:2016-cı ilin anime OVA-ları
Kateqoriya:Ranobelərə əsaslanan anime və manqalar
Kateqoriya:Kadokawa Shoten manqaları
Kateqoriya:Enterbrain
Kateqoriya:Yen Press komiks başlıqları
Kateqoriya:Madhouse (şirkət)
Kateqoriya:Studio Puyukai
Kateqoriya:Uydurmada MMORPG-lar
Kateqoriya:Seynen manqaları
Kateqoriya:Funimation
Kateqoriya:Madman Entertainment animeləri
Kateqoriya:2012-ci ilin Yaponiya romanları
Kateqoriya:Ranobelər
Kateqoriya:Yaponiya fentezi romanları
Kateqoriya:Yapon dilində romanlar
Kateqoriya:Fentezi anime və manqaları
Kateqoriya:Döyüş anime və manqaları
Kateqoriya:Elmi fantastika anime və manqaları
Kateqoriya:Uydurmada XXII əsr
Kateqoriya:Ranobelərə əsaslanan televiziya verilişləri
Kateqoriya:Macəra anime və manqaları